સામગ્રી: દીપિકા અને રણવીરનાં લગ્નની તસવીરોની એમના ચાહકો આતુરતાથી રાહ જોઈ રહ્યા છે, પરંતુ હજી સુધી લગ્નની ખૂબ જ ઓછી તસવીરો સામે આવી છે. લગ્નમાં હાજર મહેમાનોએ પણ તસવીર પોસ્ટ કરી નથી.

દીપિકા અને રણવીરે 'ગોલિયો કી રાસલીલા : રામલીલા', 'બાજીરાવ મસ્તાની', 'ફાઇન્ડિંગ ફૅની' અને 'પદ્માવત' ફિલ્મમાં સાથે કામ કર્યું હતું.

જ્યાં આ સ્ટાર્સનું લગ્ન થયું તે ઈટાલીનાં સ્થળની પણ સોશિયલ મીડિયા પર ખાસી ચર્ચા છે.

ગત વર્ષે બોલીવૂડ અભિનેત્રી અનુષ્કા શર્મા અને ભારતીય ક્રિકેટ કૅપ્ટન વિરાટ કોહલીએ પણ ઇટાલીનાં ટસ્કનીના એક રિસૉર્ટમાં પંજાબી રીતિરિવાજ મુજબ લગ્ન કર્યું હતું.

જોકે, લગ્નની કંકોતરી પછી રણવીર અને દીપિકાની તરફથી કોઈ સત્તાવાર માહિતી આપવામાં આવી નથી. 

દીપિકાએ 19 ઑક્ટોબરનાં રોજ સોશિયલ મીડિયામાં લગ્નની જાણકારી આપી હતી.

ક્યાં પરણ્યાં દીપકા-રણવીર?

સ્વપ્નની દુનિયા સમાન આ વિલા લેક કોમોના લેકો ટાપુઓ પર આવેલી છે.

18મી સદીની આ ડૅલ બાલબિયાનેલો વિલા અત્યંત સુંદર છે. સાલા કોમાસિનાથી નૌકાની મદદથી જ અહીં પહોંચી શકાય છે.

આ વિલા શાનદાર બગીચાઓ માટે જાણીતી છે, જેનાં ફૂલ અને વૃક્ષોનાં રંગ ભેગા મળીને ઇટાલીનાં ધ્વજ જેમ સફેદ, લીલાં અને લાલ રંગો દર્શાવે છે. 

આ વિલા શાહી લગ્નો અને ફિલ્મ શૂટિંગ માટે વિખ્યાત છે. 

આ એજ સ્થળ છે જે જૅમ્સ બૉન્ડની ફિલ્મમાં હૉસ્પિટલ તરીકે દર્શાવવામાં આવ્યું હતું. 

2006માં આવેલી ફિલ્મ 'કસીનો રૉયાલ'માં લે શિફરે દ્વારા ઘાયલ થયા બાદ જેમ્સ બૉન્ડ અહીં જ સ્વસ્થ થયા હતા.

ફિલ્મમાં બૉન્ડ (ડેનિયલ ક્રેગ) અને વેસ્પર (ઈવા ગ્રીન) વિલાના એક બગીચામાં જોવા મળે છે.

તમે આ વાંચ્યું કે નહીં?

ઇટાલિયન લેક્સ વેડિંગ્સનાં બ્લોગ અનુસાર આ વિલા સોમવાર અને બુધવાર સિવાય દરરોજ સવારે 10થી સાંજના 6 વાગ્યા ખુલ્લી રહે છે અને સામાન્ય લોકો પણ તેની મુલાકાત લઈ શકે છે.

પરંતુ લગ્ન અને પાર્ટી માટે વિલા દરરોજ ખુલ્લી હોય છે. 

શનિવારનાં રોજ ભાવ વધુ હોવાથી ખિસ્સું જરા વધારે હળવું કરવું પડે છે.

મહત્તમ 100 મહેમાનોની છૂટ

જો વિલા સામાન્ય લોકો માટે ખુલ્લી હોય એ સમયે કોઈ કાર્યક્રમ કરવો હોય તો વર અને વધૂ એમ બેઉ પક્ષનાં થઈને 50થી વધારે મહેમાનોની પરવાનગી આપવામાં આવતી નથી.

જો વર-વધૂએ 50થી વધારે મહેમાનોને નોતરવાના હોય તો લગ્ન કે અન્ય કોઈપણ કાર્યક્રમ વિલા સાર્વજનિક રીતે બંધ હોય એવાં દિવસોમાં જ કરવો પડે છે. 

પણ આ વિકલ્પ થોડો મોંઘો છે. મહેમાનોમાં બાળકોને પણ ગણતરીમાં લેવામાં આવે...\nઅગાઉની સામગ્રીનો સારાંશ નીચે મુજબ કરી શકાય છે:
આ 'સ્ટાર લગ્ન' ઇટાલીના લેક કોમોમાં કોંકણી રીતિરિવાજ મુજબ કરવામાં આવ્યું. લગ્નમાં ખાસ મિત્રો અને નજીકનાં સગાઓને જ નોતરવામાં આવ્યા હતા.